Першай ахвярай моўнай дыскрымінацыі стаў вядомы апазіцыянер Уаліхан Кайсараў. 8 лютага лінгвістычная камісія пастанавіла, што ён не валодае казахскай мовай на належным узроўні. Як кажа прадстаўнік камісіі, у тэксце дыктоўкі Уаліхан дапусціў аж 28 памылак. Тэкст, што ён зачытаў, таксама не задаволіў сябраў камісіі. Патрэбную тэму, па словах сябры ЦВК, Кайсараў не раскрыў. Нарэшце, ён не здолеў добра адказаць на дадатковыя пытанні.